Asiakasmaksulaissa säädetyt maksut ja omavastuut määrää ja perii kunta tai kuntayhtymä. Kunnalla on myös asiakasmaksulain 11 §:n edellyttämissä tilanteissa velvollisuus alentaa maksua tai omavastuuosuutta tai jättää se kokonaan perimättä.
STM suosittelee lisäksi, että myös suun terveydenhuollon oikomislaitteista ja hammasproteettisista toimenpiteistä aiheutuvat hammastekniset kulut laskutettaisiin asiakasmaksulain yleisen periaatteen ja hengen mukaisesti kunnan toimesta silloin, kun hammasteknisen laboratorion kustannukset syntyvät julkisen suun terveydenhuollon tutkimus- ja hoitokokonaisuuden osana lähetteen perusteella.
Sen sijaan palvelusetelin omavastuuosuuden perii palveluntuottaja. Palvelusetelistä säädetään palvelusetelilaissa.